คือมีเลือดออกวันที่18ม.ค.-19ม.ค สีจางน้ำตาลเหมือนปจด.จะมาแต่ก็หยุดไป แล้ววันที่31ม.คปจดก็มาอีกค่ะมาเยอะกว่าครั้งที่แล้วมา5วัน ผิดปกติมั้ยคะ
สวัสดีค่ะ หากได้มีเลือดออกในวันที่ 18-19 ม.ค. แล้ววันที่ 31 ม.ค. ได้มีเลือดออกมาอีกนาน 5 วัน ถือว่ามีระยะห่างระหว่างรอบประจำเดือนที่สั้นกว่าปกติ โดยเลือดดังกล่าว อาจไม่ใช่ประจำเดือน แต่เกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น แต่2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. มีโรคในระบบอื่นๆ เช่น มีภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกตินอกจากนี้ หากเลือดที่ออกในวันที่ 18-19 ม.ค. มีปริมาณที่น้อยมาก อาจเป็นเลือดออกช่วงไข่ตกก็ได้ค่ะทั้งนี้ หากยังคงมีเลือดออกผิดปกติออกมาอีก และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้สังเกตอาการต่อไปก่อน หากยังมีเลือดผิดปกติออกมาอีก คือมีเลือดออกบ่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ